./data/phi1254/phi001/phi1254.phi001.perseus-lat2.xml
Aulus Gellius
Nam ita evenit: cum saucius multifariam ibi factus esset, tamen vulnus capiti nullum evenit, eumque inter mortuos, defetigatum vulneribus atque quod sanguen eius defluxerat, cognovere  Eum sustulere, isque convaluit, saepeque post illa operam reipublicae fortem atque strenuam perhibuitpraehibuit illoque facto, quod illos milites subduxit, exercitum ceterum servavit  Sed idem benefactum quo in loco ponas, nimium interest  Leonides Laco, qui  simile apud Thermopylas fecit, propter eius virtutes omnis Graecia gloriam atque gratiam praecipuam claritudinis inclitissimae decoravere monumentis: signis, statuis, elogiis, historiis aliisque rebus gratissimum id eius factum habuere; at tribuno militum parva  laus pro factis relicta, qui idem fecerat atque rem servaverat